Старшыня Беларускага педагагічнага таварыства, прарэктар па навукова-метадычнай рабоце АПА, доктар педагагічных навук Г.І.Нікалаенка расказала, што навукова-педагагічная школа прафесара А.І.Жука — адна з нямногіх, якая ў нашай краіне зарэгістравана афіцыйна. Яна пачынае адлік з 1992 года, калі яе заснавальнік і кіраўнік Аляксандр Іванавіч Жук стаў дырэктарам Інстытута павышэння кваліфікацыі і перападрыхтоўкі кіруючых работнікаў і спецыялістаў адукацыі, які далей пад яго кіраўніцтвам быў ператвораны ў Акадэмію паслядыпломнай адукацыі. Ідэі школы і практыка іх укаранення знайшлі ўвасабленне ў доктарскай дысертацыі, якая была абаронена Аляксандрам Іванавічам у 1998 годзе, “Тэарэтычныя асновы дзейнасці інстытута павышэння кваліфікацыі як цэнтра развіцця адукацыйнай практыкі”. Менавіта гэтая работа прадвызначыла далейшае развіццё сістэмы дадатковай адукацыі педагогаў у нашай краіне, лічыць Г.І.Нікалаенка.